CELEX: 62012CB0194
Language: fi
Date: 2013-02-21 00:00:00
Title: Asia C-194/12: Unionin tuomioistuimen määräys (kuudes jaosto) 21.2.2013 (Juzgado de lo Social de Benidormin (Espanja) esittämä ennakkoratkaisupyyntö) — Concepción Maestre García v. Centros Comerciales Carrefour SA (Työjärjestyksen 99 artikla — Direktiivi 2003/88/EY — Työajan järjestäminen — Oikeus palkalliseen vuosilomaan — Yrityksen vahvistama vuosiloma, joka osuu päällekkäin sairausloman kanssa — Oikeus pitää vuosiloma muuna ajankohtana — Rahakorvaus vuosilomasta, jota ei ole pidetty)

13.4.2013   
            
            
               FI
            
            
               Euroopan unionin virallinen lehti
            
            
               C 108/11
            
         Unionin tuomioistuimen määräys (kuudes jaosto) 21.2.2013 (Juzgado de lo Social de Benidormin (Espanja) esittämä ennakkoratkaisupyyntö) — Concepción Maestre García v. Centros Comerciales Carrefour SA
   (Asia C-194/12) (1)
   
   (Työjärjestyksen 99 artikla - Direktiivi 2003/88/EY - Työajan järjestäminen - Oikeus palkalliseen vuosilomaan - Yrityksen vahvistama vuosiloma, joka osuu päällekkäin sairausloman kanssa - Oikeus pitää vuosiloma muuna ajankohtana - Rahakorvaus vuosilomasta, jota ei ole pidetty)
   2013/C 108/21
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social de Benidorm
   
      Asianosaiset
   
   
      Kantaja: Concepción Maestre García
   
      Vastaaja: Centros Comerciales Carrefour SA
   
      Oikeudenkäynnin kohde
   
   Ennakkoratkaisupyyntö — Juzgado de lo Social de Benidorm — Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88 (EUVL L 299, s. 9) 7 artiklan 1 kohdan tulkinta — Oikeus palkalliseen vuosilomaan — Työntekijä on sairauslomalla yrityksen määrittämän vuosiloman aikana — Työntekijän oikeus pitää loma muuna ajankohtana.
   
      Määräysosa
   
   
               1)
            
            
               Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa on tulkittava siten, että se on esteenä kansallisen säännöstön sellaiselle tulkinnalle, jonka mukaan työntekijällä, joka on sairauslomalla sen yrityksen, jonka palveluksessa hän on, lomakalenterissa yksipuolisesti vahvistetun vuosilomajakson aikana, ei ole yrityksen tuotantoon tai organisointiin liittyvistä syistä oikeutta sairauslomansa päätyttyä saada vuosilomaansa muuna kuin alun perin vahvistettuna ajankohtana, tarvittaessa kyseisen lomakauden ulkopuolella.
            
         
               2)
            
            
               Direktiivin 2003/88 7 artiklaa on tulkittava siten, että se on esteenä kansalliselle säännöstölle, jossa sallitaan se, että työsopimuksen voimassaoloaikana vuosilomajakso, jota työntekijä ei ole voinut käyttää työkyvyttömyyden vuoksi, korvattaisiin rahalla.
            
         
      (1)  EUVL C 227, 28.7.2012.